[{"text_idx": "#000002", "text": "Ekspert: va\u0308iksemad firmad ei saa eeldada, et ku\u0308berohud neid ei puuduta"}, {"text_idx": "#000004", "text": "Elisa infoturbejuht Mai Kraft selgitab arvamusloos, et digimaailma koliv a\u0308ritegevus ta\u0308hendab ka vajadust uueks la\u0308henemiseks ettevo\u0303tte turvalisuse tagamisel."}, {"text_idx": "#000005", "text": "Mai Kraft ma\u0308rkis, et aastate eest pidi iga veidigi suurem ettevo\u0303te to\u0308o\u0308l hoidma turvameest, kes visalt territooriumi patrullis ja pahalased eemal hoidis. Ta\u0308naseks on paljude ettevo\u0303tete a\u0308ri suures osas kolinud digimaailma. See ta\u0308hendab Elisa infoturbejuhi so\u0303nul, et range na\u0308oga turvamehe ko\u0303rval peab koha sisse vo\u0303tma ka keegi, kes hoiaks eemal virtuaalseid aiaauke otsivad ku\u0308berpa\u0308tid."}, {"text_idx": "#000006", "text": "\u201cSee keegi ei pea va\u0308iksema ettevo\u0303tte puhul olema ilmtingimata eraldi inimene eraldi rollis, kuid mida suuremaks a\u0308ri kasvab ja mida mitmeku\u0308lgsemaks muutuvad ohud, seda loogilisemaks muutub varem vo\u0303i hiljem infoturbejuhi ning lo\u0303puks terve infoturbemeeskonna u\u0308les ehitamine,\u201d u\u0308tles ta. \u201cVa\u0308iksemas firmas saavad pa\u0308tipeletaja to\u0308o\u0308 enda vahel a\u0308ra jagada hulk inimesi, mingil hetkel vo\u0303ib see aga kasvada u\u0308le pea.\u201d"}, {"text_idx": "#000007", "text": "See, kas ku\u0308berturvalisuse tagamiseks on vaja luua eraldi ametikoht, so\u0303ltubki peaasjalikult firma tegevusalast, suurusest ja vabadest ressurssidest. Kraft selgitas, et suuremas ettevo\u0303ttes on potentsiaalseid ru\u0308ndevektoreid mitmeid ning vo\u0303imalikud kahjud hiiglaslikud. Nii jagub harilikult infoturbejuhile \u2014 vo\u0303i asjalikule turvapartnerile \u2014 to\u0308o\u0308d ku\u0308llaga. See ei ta\u0308henda, et va\u0308iksemad firmad vo\u0303iks end pelgalt oma suurusest tulenevalt eeldada, et ohud neid ei puuduta."}, {"text_idx": "#000008", "text": "\u201cSee, et terve inimese to\u0308o\u0308lauda ei suudeta a\u0308ra ta\u0308ita, ei ta\u0308henda, et turvateemadega tegelema ei peaks. Kui eraldi inimest veel va\u0308lja ei kanna, tuleks teemad lihtsalt meeskonna vahel a\u0308ra jagada: kes tegeleb arvutite turvalisusega, kes vo\u0303rguturbega, kes andmekaitsega, kes viimaste uudistega kursis pu\u0308simisega. Mingi maani saab nii ko\u0303ige olulisema tehtud, aga kui turvateemadega tegelemine hakkab juba po\u0303hito\u0308o\u0308d mo\u0303jutama, tasuks leida keegi, kelle ka\u0308tte kogu valdkond usaldada,\u201d ra\u0308a\u0308kis ta. \u201cIlmselgelt on sel hetkel teemasid o\u0303hus piisavalt, et o\u0303igustada inimese palkamist.\u201d"}, {"text_idx": "#000009", "text": "Ku\u0308berturvalisus on ku\u0308ll lai valdkond ning eri rollides inimesi vo\u0303ib ku\u0308berturbetiimi palkama ja\u0308a\u0308dagi, kuid enamasti pole liiga suure hooga pihta hakkamine mo\u0303istlik. Kraft so\u0303nas, et kui ettevo\u0303ttes pole varasemalt olnud u\u0308htegi inimest, kelle to\u0308o\u0308ks olekski vaid turvateemadega tegelemine, tasuks esimeses ja\u0308rgus to\u0308o\u0308le vo\u0303tta valdkonnaga kursis olev generalist. Viimane saaks hakata olukorda kaardistama, esimesed sammud a\u0308ra teha ja vajadusel tulevikus viidata, milliste erioskustega inimesi veel meeskonda kaasata tuleks."}, {"text_idx": "#000010", "text": "O\u0303igete inimeste palkamise ko\u0303rval on olulisel kohal ka see, et turvalisuse eest vastutavatel inimestel lastaks pa\u0308riselt oma to\u0308o\u0308d teha, neid vo\u0303etaks kuulda ning et nende ka\u0308sutuses oleksid vajalikud ressursid. \u201cTurvatiim peab olema oluliste otsustusprotsesside juurde kaasatud ning kui turvalisuse nimel mo\u0303ni reegel luuakse, siis peavad need kehtima ko\u0303igile \u2014 nii turvajuhile endale, tavato\u0308o\u0308tajale kui ka tegevjuhile,\u201d lausus ta."}, {"text_idx": "#000011", "text": "\u201cKindlasti tasub ka kuulda vo\u0303tta, kui infoturbejuht viitab, et meeskonda oleks vaja leida uus kindlale teemale keskenduv spetsialist, vo\u0303i oleks vaja kasutusele vo\u0303tta mo\u0303ni uus lahendus, mis ta\u0308nast olukorda parandada aitab. Iga veidigi kogenud ekspert teab, et turvateemade puhul tuleb leida tasakaal mo\u0303istlikkuse ja kaitstuse vahel, seega kui juba uue inimese vo\u0303i uue su\u0308steemi vajadus lauale tuuakse, siis ilmselt on see ka pa\u0308riselt mo\u0303istlik samm,\u201d arutles Kraft. \u201cTurvatiimis impeeriumit ehitada ei saa \u2014 see tekitab vaid segadust ja ajakulu. Seega on oluline leida o\u0303iged inimesed o\u0303ige to\u0308o\u0308 peale. Ta\u0308pselt nii palju, kui neid vaja on.\u201d"}, {"text_idx": "#000012", "text": "IT-eksperdid: ku\u0308berkuritegevus on to\u0303usnud narkokaubanduse ees allmaailma ka\u0308ibeliidriks\nEkspert selgitab: millised ku\u0308berru\u0308nnakud on ta\u0308navu sagenenud?\nElisa: ku\u0308berru\u0308nnakute arv on viimasel ajal ja\u0308rsult kasvanud"}, {"text_idx": "#000013", "text": "IT-eksperdid: ku\u0308berkuritegevus on to\u0303usnud narkokaubanduse ees allmaailma ka\u0308ibeliidriks"}, {"text_idx": "#000014", "text": "Ekspert selgitab: millised ku\u0308berru\u0308nnakud on ta\u0308navu sagenenud?"}, {"text_idx": "#000015", "text": "Elisa: ku\u0308berru\u0308nnakute arv on viimasel ajal ja\u0308rsult kasvanud"}, {"text_idx": "#000018", "text": "Saada projektor pensionile: 7 po\u0303hjust, miks peaks koosolekuruumis kasutama ekraane"}, {"text_idx": "#000019", "text": "Vajad kergeimat? Delli uus Ultralight su\u0308learvuti pakub a\u0308riklassi vo\u0303imsust pea olematu kaaluga"}, {"text_idx": "#000021", "text": "5 to\u0308o\u0308koha trendi: kas tulevikus laseme masinatel to\u0308o\u0308 a\u0308ra teha ja ajame nendega vaid juttu?"}, {"text_idx": "#000024", "text": "Paku to\u0308o\u0308tajatele 7 000 vo\u0303imalust olla tervem!"}, {"text_idx": "#000026", "text": "Mida ku\u0308sida tehisintellektilt, kui hakkad kodulehte tegema?"}, {"text_idx": "#000030", "text": "FOTOD: ku\u0308berva\u0308elased harjutasid liitlastega koosto\u0308o\u0308d"}, {"text_idx": "#000032", "text": "Personaliplatvorm Deel on aidanud Eesti to\u0308o\u0308turule tuua pea 1500 spetsialisti"}, {"text_idx": "#000033", "text": "Milline ROG seeria ma\u0308nguriarvuti on sinu jaoks o\u0303ige?"}, {"text_idx": "#000035", "text": "A\u0308ra koba pimeduses! Kuidas olla kindel, et ta\u0308navareklaami na\u0308eb ka pimedas?"}, {"text_idx": "#000038", "text": "Eestis on ettevo\u0303te, kus saab piiramatult puhata \u2013 aga kes siis to\u0308o\u0308d teeb?"}, {"text_idx": "#000045", "text": "Kolm korda na\u0308dalas (esmaspa\u0308eviti, kolmapa\u0308eviti ja reedeti) spetsiaalne DigiPRO liikmetele tehtud kommenteeritud uudiskiri, et sa midagi olulist maha ei magaks. Iga uudiskirja magnet on meie ajakirjanike kirjutatud pikem artikkel, mis meie arvates vo\u0303iks selles valdkonnas to\u0308o\u0308tavaid inimesi huvitada ja neile vajalik olla"}]